text: Chay inglesiya punkumanta, huklawchamanña trasladaruwanku. Wasipa qepachanman, chay. Hinaspanqá, chaypiqa tiyarachiwanku kay llapaykuta. Hinaspanqa, chay waskawan makin watasqa runakunata, warmita qaritaqa, aparamun golpispan. Armanpa kulatanwan waqtaspakunaraq, chay militar pachayuq runaqa. Hinaptinmi kay enemigunchiktam aparamuniku, wak urqupiñam kachkasqa. Qawamuchkasqankichikñanmiki, ñuqayku qamurqaniku patrullawanmi, Huancasankusnintam qamurqaniku patrullawan. Chay kunan tuta chik sipirusunkichikmanchiki karqa, qawamusuchkankichikmik"i, nispan, "kayqaya apamuniku, kay miserabletaqa", nispanqa niwanku. Ciertuchik nini ñuqapas, hinaspa maqasparaq, chay laduykuman aparamun. "Kunanmi riqsenkichik kayta", nispan. Umantapas, chukchanwan lliw taparun, uyampas yawarllaña, maqapasllaña, warmipas, qaripas, puraminti manayá allin tinunpichu. Puraminti, ciertuchik nispayku nini. kaylla, chaypi muntunaykuspan akllawanku, "riqsinkichu kayta" nispan. Manam riqsinichu nin. Waklawman akllawanku, "riqsinkichu", niqtaqa waknaman akllawanku. Iskay lawman cada unuta. Hinaspa chay akllayta tukurun, chukchanmanta, qanayman chutan, chutarispanraqmi, qawachiwankupas. Hinaspa manam riqsinikuchu nispa, chay huklawman akllaruwanku. Hinaspa, niwanku, ya somos cuarenta ya nispan, chay wakin runakuna chay auditoprio nisqayku, asamblea rurasqayku, comun ruwanayku, llaqtapi ruwanayku wasim kachkan, oficinapa qepachallampi. Chay auditorio wasipa patiyunpapim yanukuchkanku wakin runakunaqa. Hinaptinmi chaqa akllaruwanki, correychik ayudamuychik wak ukupi, kusinakuyta nispan, yawkuruwanku chay ukuman. Hinaptin pasaykuniku chayman.